
วช 07

 **บันทึกข้อความ**

**ส่วนราชการ** โรงเรียนบางละมุง ตำบลนาเกลือ อำเภอบางละมุง จังหวัดชลบุรี 20150

**ที่** ……………..……. **วันที่**...........................................................................

**เรื่อง** รายงานการพัฒนาเครื่องมือวัดผลและการประเมินผลการเรียนรู้ ภาคเรียนที่ 1 ปีการศึกษา 2561

**เรียน** ผู้อำนวยการโรงเรียนบางละมุง

ด้วยข้าพเจ้า นายจักรกฤช เลื่อนกฐิน ตำแหน่ง ครู อันดับ คศ.3 ได้รับมอบหมายให้ปฏิบัติหน้าที่การจัดกิจกรรมการเรียนการสอนกลุ่มสาระการเรียนรู้ คณิตศาสตร์ รายวิชา คณิตศาสตร์เพิ่มเติม 3 รหัสวิชา ค32201 และรายวิชาการศึกษาค้นคว้าและสร้างองค์ความรู้ 1 รหัสวิชา I30201 ภาคเรียนที่ 1 ปีการศึกษา 2561 นั้น บัดนี้ การจัดกิจกรรมการเรียนการสอนได้เสร็จสิ้นลงแล้ว จึงขอรายงานและสรุปผลการพัฒนาเครื่องมือวัดผลและการประเมินผลการเรียนรู้ที่เป็นแบบอย่างได้ เอกสารดังแนบ

**1. เครื่องมือการวัดผลและประเมินผลการเรียนรู้**

1.1 ชื่อเครื่องมือวัดและประเมินผลการเรียนรู้ แบบทดสอบ EXIT SLIP

หน่วยการเรียนรู้ที่ 1 เรื่อง ฟังก์ชันเอกซ์โพเนนเชียลและฟังก์ชันลอการิทึม

ลักษณะของเครื่องมือวัดผลและประเมินผล เป็นแบบทดสอบแบบปรนัยเติมคำตอบและแบบอัตนัย

แสดงวิธีทำ โดยทดสอบความรู้นักเรียนหลังจากเรียนเนื้อหาในแต่ละหัวข้อจบแล้ว

1.2 ชื่อเครื่องมือวัดและประเมินผลการเรียนรู้ รายงานการศึกษาค้นคว้าอิสระและเกณฑ์การให้คะแนน

หน่วยการเรียนรู้ที่ 1 เรื่อง การตั้งประเด็นคำถามและค้นคว้าหาข้อมูลเพื่อตอบคำถามนั้น

ลักษณะของเครื่องมือวัดผลและประเมินผล เป็นเกณฑ์การให้คะแนนของรายการศึกษาค้นคว้าอิสระ

**2. ข้อเสนอแนะ/ข้อคิดเห็นเกี่ยวกับการพัฒนาเครื่องมือการวัดผลและประเมินผลการเรียนรู้**

แบบทดสอบ EXIT SLIP ช่วยให้นักเรียนได้ทบทวนความรู้ และวัดผลการเรียนรู้ของนักเรียนว่าผ่านเกณฑ์หรือไม่ ส่วนรายงานการศึกษาค้นคว้าอิสระและเกณฑ์การให้คะแนน ทำให้นักเรียนมีกรอบในการศึกษาค้นคว้า และดำเนินการตามกรอบที่กำหนดไว้ให้เป็นไปในแนวทางเดียวกัน

จึงเรียนมาเพื่อโปรดพิจารณา

ลงชื่อ ...............................................ผู้รายงาน ลงชื่อ..............................................ผู้รับรอง

(นายจักรกฤช เลื่อนกฐิน) (นางสาวศราญลักษณ์ บุตรรัตน์)

ตำแหน่ง ครู หัวหน้ากลุ่มสาระการเรียนรู้คณิตศาสตร์

ลงชื่อ ...............................................ผู้รับรอง

(นายปรีดา เชตฐราช)

รองผู้อำนวยการกลุ่มบริหารงานวิชาการ

**ข้อคิดเห็น/ข้อเสนอแนะ**

็

....................................................................................................................................................................................

ลงชื่อ ...............................................

(นายวิษณุ ผสมทรัพย์)

ผู้อำนวยการโรงเรียนบางละมุง

**บทสรุปการพัฒนาเครื่องมือวัดผลและการประเมินผลการเรียนรู้ที่เป็นแบบอย่างได้**

**แบบทดสอบรายจุดประสงค์ (EXIT SLIP TEST)**

**1. จุดประสงค์**

1) เพื่อวัดความรู้ของนักเรียนหลังจากเรียนเนื้อหาในแต่ละหัวข้อย่อยของหน่วยการเรียนรู้จบ

2) เพื่อตัดสินผลการเรียนรู้ออกมาเป็นคะแนนเก็บรายจุดประสงค์

3) เพื่อวัดความก้าวหน้าในการเรียนรู้ของนักเรียน

**2. วิธีการในการสร้างและพัฒนา**

1) วิเคราะห์หลักสูตรแกนกลางการศึกษาขั้นพื้นฐาน พุทธศักราช 2551 และหลักสูตรสถานศึกษาเกี่ยวกับเนื้อหาวิชาคณิตศาสตร์เพิ่มเติม ระดับชั้นมัธยมศึกษาปีที่ 5

2) ศึกษาคำอธิบายรายวิชา ผลการเรียนรู้ หน่วยการเรียนรู้ เรื่อง ฟังก์ชันเอกซ์โปเนนเชียลและฟังก์ชันลอการิทึม และหน่วยการเรียนรู้ เรื่อง ฟังก์ชันตรีโกณมิติและการประยุกต์ แล้วกำหนดจุดประสงค์การเรียนรู้ในแต่ละหัวข้อ

3) วิเคราะห์เนื้อหาในแต่ละหน่วยการเรียนรู้ แล้วแบ่งออกเป็นหัวข้อย่อยๆ และเขียนข้อคำถามให้สอดคล้องกับจุดประสงค์การเรียนรู้ในแต่ละหัวข้อ ประมาณ 3 – 5 ข้อ

4) ตรวจสอบความเหมาะสม โดยให้ครูผู้สอนรายวิชาเดียวกัน พิจารณาความสอดคล้องและความถูกต้องของคำถาม รวมไปถึงผลเฉลยของแบบทดสอบ โดยตัดสินจากค่าดัชนีความสอดคล้อง (IOC) แล้วนำมาปรับปรุงตามข้อเสนอแนะ

5) นำไปทดลองใช้กับนักเรียนที่รับผิดชอบสอน หลังจากเสร็จสิ้นการจัดการเรียนรู้ในแต่ละหัวข้อ และนำผลคะแนนของนักเรียนมาใช้ในการพิจารณาความเหมาะสมของแบบทดสอบ กรณีที่แบบทดสอบมีความยากเกินไป ครูปรับคำถามให้เหมาะสมกับผู้เรียนและนำไปทดสอบใหม่

**3. ผลการใช้เครื่องมือวัดและประเมินผล**

1) นักเรียนร้อยละ 80 สามารถทดสอบผ่านเกณฑ์ที่ครูกำหนด (4 คะแนนจากคะแนนเต็ม 5)

2) นักเรียนได้ทบทวนความเข้าใจของตนเอง เมื่อเรียนจบในแต่ละหัวข้อ

3) ครูได้นำผลการทดสอบรายจุดประสงค์ (EXIT SLIP TEST) มาวางแผนในการปรับปรุงวิธีการจัดการเรียนรู้ และจัดซ่อมเสริมให้กับนักเรียนที่ยังมีผลการเรียนรู้ไม่ผ่านเกณฑ์ที่กำหนด

4) ครูผลคะแนนการประเมินการเรียนรู้ สำหรับใช้ในการตัดสินผลการเรียนตอนสิ้นภาคเรียน โดยคะแนนส่วนใหญ่ผ่านเกณฑ์ร้อยละ 80

**4. ประโยชน์ที่ได้รับ**



1) ได้แบบทดสอบรายจุดประสงค์รายวิชาคณิตศาสตร์เพิ่มเติม ระดับชั้นมัธยมศึกษาปีที่ 5 ที่ใช้ประเมินผลการจัดการเรียนรู้ให้กับนักเรียนที่มีประสิทธิภาพ

2) ได้พัฒนานักเรียนได้เต็มตามศักยภาพของแต่ละคน โดยผ่านเกณฑ์ขั้นต่ำที่กำหนดไว้ในรายวิชาคณิตศาสตร์เพิ่มเติม ระดับชั้นมัธยมศึกษาปีที่ 5

**5. ความคิดเห็นและข้อเสนอแนะ**

ควรมีการวิเคราะห์คุณภาพเครื่องมือที่ใช้ในการวัดผลด้วย เพื่อเป็นมาตรฐานในการตัดสินผลการเรียนของนักเรียนในแต่ละปีการศึกษา และมาผลการประเมินมาเป็นแนวทางในการจัดกิจกรรมการเรียนรู้ที่มีคุณภาพต่อไป

**ตัวอย่างเครื่องมือการวัดและประเมินผล และการนำไปใช้**

**ภาพตัวอย่างการใช้เครื่องมือวัดและประเมินผลการเรียนรู้**



**หัวข้อและรูปเล่มรายงาน รายวิชาการศึกษาค้นคว้าและการสร้างองค์ความรู้ 1**

**(คะแนนกลางภาค 20 คะแนน) ระดับชั้นมัธยมศึกษาปีที่ 6/4**

**……………………………………**

|  |  |  |
| --- | --- | --- |
| **ที่** | **หัวข้อ** | **เกณฑ์คะแนน** |
| 1 | บทนำ  - ที่มาและความสำคัญของปัญหา  - วัตถุประสงค์การศึกษาค้นคว้า | 4 คะแนน เขียนได้ครบถ้วนถูกต้อง สอดคล้องกัน  3 คะแนน เขียนได้ครบถ้วน สอดคล้องกันบ้าง  2 คะแนน เขียนได้ไม่ครบถ้วน สอดคล้องกันบ้าง  1 คะแนน เขียนได้ไม่ครบถ้วน และไม่สอดคล้องกัน |
| 2 | ขั้นตอนการศึกษาค้นคว้า | 4 คะแนน ระบุขั้นตอนถูกต้อง อธิบายชัดเจน เข้าใจง่าย  3 คะแนน ระบุขั้นตอนถูกต้อง อธิบายค่อนข้างเข้าใจง่าย  2 คะแนน ระบุขั้นตอนครบถ้วนบางส่วน พออธิบายได้  1 คะแนน ระบุขั้นตอนไม่ครบถ้วน อธิบายไม่เข้าใจ |
| 3 | วิเคราะห์ผลและสรุปผล | 4 คะแนน วิเคราะห์ผลถูกต้อง สรุปผลชัดเจนเข้าใจง่าย  3 คะแนน วิเคราะห์ผลถูกต้อง สรุปผลค่อนข้างเข้าใจง่าย  2 คะแนน วิเคราะห์ผลถูกต้องบางส่วน พอสรุปผลได้บ้าง  1 คะแนน วิเคราะห์ผลไม่ถูกต้อง พอสรุปผลได้บ้าง |
| 4 | รูปแบบการนำเสนอ ทั้งบรรยาย  และในรูปเล่ม | 4 คะแนน อธิบายได้ชัดเจน ใช้แผนภูมินำเสนอ เข้าใจง่าย  มีคลิปสัมภาษณ์  3 คะแนน อธิบายได้ชัดเจน ใช้ตารางนำเสนอ พอเข้าใจ  มีคลิปสัมภาษณ์  2 คะแนน อธิบายได้ค่อนข้างชัดเจน ไม่มีแผนภูมิ/ตาราง/  ไม่มีคลิปสัมภาษณ์  1 คะแนน อธิบายไม่ชัดเจน สับสน ไม่มีแผนภูมิ/ตาราง  ไม่มีคลิปสัมภาษณ์ |
| 5 | รูปเล่มรายงาน | 4 คะแนน จัดพิมพ์ เข้าเล่มสวยงาม มีตัวอย่างแบบสอบถาม  และมีภาพประกอบ  3 คะแนน จัดพิมพ์ เข้าเล่มค่อนข้างสวยงาม มีตัวอย่าง  แบบสอบถามและมีภาพประกอบ  2 คะแนน จัดพิมพ์ เข้าเล่มยังไม่สวยงาม มีตัวอย่าง  แบบสอบถามหรือภาพประกอบอย่างใดอย่างหนึ่ง  1 คะแนน จัดพิมพ์ เข้าเล่มไม่เรียบร้อย ไม่มีตัวอย่าง  แบบสอบถามหรือภาพประกอบ |

**ลักษณะการพิมพ์** 1. ใช้ตัวอักษร TH SarabunPSK ขนาด 16

2. ระยะ บน ล่าง ซ้าย ขวา 1 นิ้ว

3. เข้าเล่มโดยใช้กระดูกงู สีอะไรก็ได้ และหน้าสุดท้ายให้ระบุชื่อ – นามสกุล สมาชิก

พร้อมทั้งบอกหน้าที่ของแต่ละคนมาด้วย **ถ้าไม่ระบุ จะไม่ได้คะแนน**

4. คลิปสัมภาษณ์ส่งได้ 2 แบบ คือ 1. อัพโหลดขึ้น YOUTUBE.COM แล้วส่งลิงค์มา

ในไลน์กลุ่มวิชา IS 2. ไรท์ข้อมูล ส่งเป็น CD

นำเสนอผลการศึกษาค้นคว้าอิสระ

