**การวิจัยเพื่อพัฒนาการเรียนรู้**

การวิจัยเพื่อพัฒนาการเรียนรู้ หรือการวิจัยในชั้นเรียน เป็นการวิจัยที่มีวัตถุประสงค์สำคัญ

คือ เพื่อหานวัตกรรมสำหรับแก้ปัญหาหรือเพื่อพัฒนาการเรียนรู้ของผู้เรียน ซึ่งเน้นในลักษณะการวิจัยเชิงปฏิบัติการ (Action Research) โดยมีปัญหาการเรียนรู้เป็นจุดเริ่มต้น ผู้สอนหาวิธีการ หรือนวัตกรรมเพื่อแก้ปัญหา มีการสังเกตและตรวจสอบผลของการแก้ปัญหา/การพัฒนา แล้วจึงบันทึกและสะท้อนการแก้ปัญหาหรือการพัฒนานั้นๆ

การวิจัยเพื่อพัฒนาการเรียนรู้ทำได้ในหลายลักษณะ ซึ่งผู้สอนสามารถดำเนินการในลักษณะต่างๆได้ดังนี้

1. **การวิเคราะห์วิจัยเพื่อสำรวจสภาพปัจจุบัน** ปัญหาการจัดการเรียนการสอน หรือปัญหาต่างๆที่เกิดขึ้นในการจัดการเรียนการสอน เช่น การศึกษาระดับเกรดเฉลี่ยของนักศึกษาปี ที่ 1การศึกษาพฤติกรรมการเรียนของนักเรียน สภาพปัญหาในการสอนในวิชาการศึกษาทั่วไป ปัญหาการใช้สื่อการสอนในการสอนวิชา......... ฯลฯ

               2. **การสังเคราะห์หรือหาข้อสรุปเกี่ยวกับวิธีสอน เทคนิคการสอน** เทคนิคการจัดกิจกรรมเสริมประสบการณ์ต่างๆ โดยสรุป หรือสังเคราะห์จากประสบการณ์ตรงของผู้สอน วิธีการสอนของอาจารย์ที่นักเรียนมีความพึงพอใจ เทคนิคการตั้งคำถามเพื่อกระตุ้นความคิดของนักเรียน ฯลฯ

              3. **การพัฒนาเทคนิคการสอน** การสร้างรูปแบบการสอนด้วยวิธีเพื่อนช่วยเพื่อน วิธีการสอน สื่อการสอนใหม่ เช่น บทเรียนแบบโปรแกรมสำหรับวิชา.......วิธีการสอนที่ช่วยพัฒนาความคิดริเริ่มสร้างสรรค์ ฯลฯ

               4. **การวิจัยเชิงประเมินประสิทธิผล หรือประสิทธิภาพการสอน** เช่น การเปรียบเทียบผลสัมฤทธิของนักเรียนที่เรียนโดยใช้เทคนิคการสอนสองรูปแบบ การศึกษาผลสัมฤทธิในการเรียนของนักเรียนที่ศึกษาด้วยวิธีการเชิงวิจัย ฯลฯ

**การเขียนรายงานวิจัยในชั้นเรียน** จึงควรมีองค์ประกอบที่สำคัญดังนี้

1. ชื่อเรื่องการวิจัย

2. ปัญหาและความสำคัญของปัญหา

3. วัตถุประสงค์ของการวิจัย

4. วิธีการวิจัย

4.1 กลุ่มเป้าหมาย

4.2 วิธีการหรือนวัตกรรมที่ใช้

4.3 วิธีการรวบรวมข้อมูล

4.4 วิธีการวิเคราะห์ข้อมูล

4.5 ผลการวิเคราะห์ข้อมูล

5. สรุปและสะท้อนผล

**กระบวนการวิจัยในชั้นเรียน**

